
RAPORT DE SPECIALITATE
[bookmark: _Hlk208220439][bookmark: _Hlk208220687]privind aprobarea graficului de circulație al microbuzelor școlare destinat transportului elevilor din cadrul Școlii Gimnaziale “Cezar Botez” din comuna Cozmești, județul Vaslui

Subsemnatul Miler Gabi –secretar general al comunei Cozmesti având ȋn vedere proiectul de hotarare cu titlul de mai sus care fost initiat de primarul comunei si vizeaza aprobarea graficului de circulație al microbuzelor școlare destinat transportului elevilor din cadrul Școlii Gimnaziale “Cezar Botez” din comuna Cozmești, județul Vaslui, constat urmǎtoarele:
Art. 3, 4 și 5 din Legea 162/2024 pentru utilizarea autovehiculelor școlare destinate transportului elevilor din învățământul preuniversitar de stat, care prevede :
Art. 3. - (1) În scopul deplasării elevilor la cursuri, pentru autovehiculele şcolare, unitatea de învăţământ transmite primarului: graficul de circulaţie, traseul/traseele, locul de îmbarcare, numărul de elevi transportaţi într-o cursă şi numărul de curse efectuate zilnic, pe durata desfăşurării cursurilor anului şcolar curent. Numărul elevilor transportaţi într-o cursă nu poate depăşi numărul locurilor.
(2) În scopul deplasării elevilor şi cadrelor didactice la activităţi culturale/educative, de natură să contribuie la dezvoltarea competenţei de învăţare şi a abilităţilor socioemoţionale, pentru autovehiculele şcolare, unitatea de învăţământ transmite primarului: locul de îmbarcare, locul de destinaţie/punctele de destinaţie, traseul/traseele, durata, perioada de efectuare a traseului/traseelor şi frecvenţa. Numărul elevilor transportaţi într-o cursă nu poate depăşi numărul locurilor. Traseele se pot organiza pentru orice destinaţie de pe teritoriul naţional atât în timpul anului şcolar, cât şi în perioada vacanţelor. 48 de ore de la primirea declaraţiei scrise.
La stabilirea graficului de circulaţie, în ceea ce priveşte deplasările prevăzute la art. 3 se vor avea în vedere, după caz: 
a) orele de începere şi finalizare a cursurilor, după caz, a activităţilor culturale/educative;
b) timpul necesar parcurgerii traseului;
c) starea drumurilor;
d) condiţiile meteo în funcţie de anotimp;
e) numărul de curse efectuat de respectivul autovehicul şcolar;
f) orice alt factor care poate influenţa graficul de circulaţie;
g) distanţa dintre locul de îmbarcare şi locul de debarcare.
Art. 5. - (1) În ceea ce priveşte traseul/traseele cu locul de îmbarcare şi debarcare ale deplasărilor prevăzute la art. 3, acestea sunt aprobate prin hotărâre a autorităţii deliberative la nivelul unităţilor administrativ - teritoriale.
(2) Locurile de îmbarcare - debarcare pentru elevi, aflate pe drumurile publice, sunt stabilite prin hotărâre a autorităţii deliberative la nivelul unităţilor administrativ - teritoriale.
(3) Locurile de îmbarcare - debarcare, precum şi orele de îmbarcare - debarcare sunt trecute în foaia de parcurs a conducătorului auto.
(4) Îmbarcarea - debarcarea elevilor se va realiza doar în locurile special stabilite în acest sens. Pentru îmbarcarea - debarcarea elevilor în alte locuri decât cele stabilite şi pentru orice eventual incident petrecut cu această ocazie va fi răspunzător direct conducătorul auto.
(5) Însoţirea elevilor în autovehiculele şcolare în scopul supravegherii acestora şi asigurării condiţiilor de securitate va fi asigurată de autorităţile publice locale cu atribuţii în acest sens sau, în cazul în care infrastructura autorităţii publice locale nu permite acest lucru, de către conducătorul autovehiculului respectiv.
(6) În sensul dispoziţiilor prevăzute la alin. (5) se întocmeşte un proces - verbal din care să rezulte obligaţiile pe care şi le asumă reprezentantul autorităţii publice, respectiv conducătorul auto cu atribuţii în acest sens, în calitate de însoţitor(i), precum şi un angajament scris din partea acestuia/acestora.
(7) Autovehiculele prevăzute la art. 1 alin. (1) vor fi echipate cu sisteme tehnice de monitorizare video şi localizare GPS, în timp real, pentru a asigura supravegherea în timpul deplasării, în condiţii de siguranţă a elevilor.
(8) Elevii sunt obligaţi să ocupe locurile stabilite în timpul deplasării, să aibă un comportament şi un limbaj civilizat şi să nu distrugă bunurile din respectivul autovehicul.
(9) Elevii care nu respectă obligaţiile prevăzute la alin. (8) pot primi sancţiuni disciplinare, în conformitate cu normele legale în vigoare, respectiv interzicerea deplasării cu autovehiculele anterior menţionate, pentru o perioadă determinată de timp.

Art. 6. - (1) Autovehiculele şcolare nu pot efectua transportul unor terţe persoane, altele decât cele menţionate la art. 3 alin. (2).
(2) Răspunderea disciplinară pentru încălcarea prevederilor acestui articol aparţine conducătorului autovehiculului şi poate conduce, în funcţie de repetabilitate şi gravitate, până la desfacerea contractului de muncă, în conformitate cu dispoziţiile din Legea nr. 53/2003 - Codul muncii, republicată, cu modificările şi completările ulterioare, respectiv ale contractului colectiv de muncă aplicabil, dacă este cazul.

Faţă de cele arătate mai sus, compartimentul de resort din aparatul de specialitate al primarului, propune adoptarea proiectului de hotărâre în forma redactata.

